CELEX: 62021TN0597
Language: mt
Date: 2021-09-18 00:00:00
Title: Kawża T-597/21: Rikors ippreżentat fit-18 ta’ Settembru 2021 – Basaglia vs Il-Kummissjoni

15.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 462/56
            
         
      Rikors ippreżentat fit-18 ta’ Settembru 2021 – Basaglia vs Il-Kummissjoni
      (Kawża T-597/21)
      (2021/C 462/68)
      Lingwa tal-kawża: it-Taljan
      
         Partijiet
      
      
         Rikorrent: Giorgio Basaglia (Milano, l-Italja) (rappreżentant: G. Balossi, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tas-27 ta’ Lulju 2021 C(2021) 5741 final skont l-Artikolu 4 tad-dispożizzjonijiet adottati għall-applikazzjoni tar-Regolament (KE) Nru 1049/2001 (1), li ġiet ikkomunikata fil-verżjoni Taljana fit-23 ta’ Awwissu 2021.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka aggravju uniku.
      
                  1.
               
               
                  L-uniku aggravju bbażat fuq ir-restrizzjoni unilaterali tal-kamp ta’ applikazzjoni tat-talba inizjali.
                  
                              —
                           
                           
                              F’dan ir-rigward jiġi sostnut li r-rikorrent jallega li bis-sentenza mogħtija fil-kawża T-727/19, Basaglia vs Il-Kummissjoni (sentenza tat-23 ta’ Settembru 2020, mhux ippubblikata, EU:T:2020:446) il-Qorti Ġenerali kienet ordnat l-annullament tad-deċiżjoni mogħtija mill-Kummissjoni Ewropea ta’ tnaqqis unilaterali tat-talba għal aċċess għal dokumenti mressqa mir-rikorrent; b’mod partikolari, kienet ġiet ikkonfermata l-illegalità tal-aġir tal-Kummissjoni sa fejn hija kienet illimitat unilateralment id-dritt tar-rikorrent li jkollu aċċess għad-dokumenti mitluba; id-deċiżjoni l-ġdida tal-Kummissjoni Ewropea, mogħtija wara l-annullament tad-deċiżjoni preċedenti, naqset milli twettaq dak li ġie deċiż mill-Qorti Ġenerali fit-23 ta’ Settembru 2020 u kisret mill-ġdid id-dritt ta’ aċċess tal-applikant.
                           
                        
            
         (1)  5741 (ĠU Edizzjoni Speċjali bil-Malti, Kapitolu 1, Vol. 3, p. 331).